Diari Oficial de la Generalitat Valenciana


Sumari del DOGV 4519, del 11-06-2003 (2003/6767)

ORDE de 4 de juny de 2003, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims per a la campanya 2003-2004 de les ajudes per a la realització de les activitats dels subprogrames II, III, IV, V i VI del Programa de Millora de la Qualitat de la Producció d'Oli d'Oliva a Espanya corresponent a la Comunitat Valenciana, regulades per l'Orde de 7 de setembre de 2001.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4519

Data del DOGV
:   11-06-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/6767


Data del document
:   04-06-2003

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda pública
    * programa d'actuació
    * oleïcultura
    * ajuda a l'agricultura
    * qualitat del producte

ORDE de 4 de juny de 2003, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims per a la campanya 2003-2004 de les ajudes per a la realització de les activitats dels subprogrames II, III, IV, V i VI del Programa de Millora de la Qualitat de la Producció d'Oli d'Oliva a Espanya corresponent a la Comunitat Valenciana, regulades per l'Orde de 7 de setembre de 2001. [2003/6767]
  
En l'Orde de 7 de setembre de 2001, de la Conselleria d'Agricultura, Pesca i Alimentació, s'establien ajudes per a la realització de les activitats dels subprogrames II, III, IV, V i VI del Programa de Millora de la Qualitat de la Producció d'Oli d'Oliva a Espanya corresponent a la Comunitat Valenciana.
  
En el Reglament (CE) 528/1999, de la Comissió, de 10 de març, pel qual s'establixen les mesures destinades a millorar la qualitat de la producció oleícola, s'establix el conjunt d'accions que poden emprendre els estats membres amb la finalitat de millorar la qualitat de la producció d'oli d'oliva i el seu impacte en el medi ambient, així com la necessitat que s'integren en un programa que aborde totes o algunes d'elles. Estes accions són finançades pel FEGA, amb aportacions dels estats membres. Cada any, la Comissió fixa els límits de finançament que corresponen a cada estat membre i s'elabora un programa en cada estat membre que conté les actuacions que cal desplegar durant la campanya. El Ministeri d'Agricultura, Pesca i Alimentació ha aprovat, per mitjà de l'Orde APA/1027/2003, de 23 d'abril de 2003 (BOE de 30 d'abril) el programa corresponent a la campanya 2003-2004, on s'establix el finançament del programa i la gestió, el control i el pagament del pressupost.
  
En l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigix que en les bases reguladores de la concessió de subvencions s'indique la línia o les línies de subvencions que les financen i l'import global màxim que s'hi destina. Estos aspectes depenen de la llei anual de pressuposts vigent, en estos moments la Llei 10/2001, de 27 de desembre, de Pressuposts de la Generalitat Valenciana per a l'exercici 2002, a la vista de la qual ha de complir-se aquella determinació respecte de les ajudes aprovades amb anterioritat i amb bases reguladores en vigor.
  
Per les raons exposades, vista la proposta del director de l'Institut Valencià de Qualitat Agroalimentària, en l'exercici de les funcions que tinc atribuïdes,
  
ORDENE
  
Article únic
  
Per a la campanya 2003/2004 els imports màxims, d'acord amb l'Orde CNC 3945/2003, de 23 d'abril de 2003 (BOE de 30 d'abril), seran els següents:
  
Subprograma II: set mil cinc-cents euros (7.500,00 euros)
  
Subprograma III: seixanta-dos mil cinc-cents vint-i-cinc euros (62.525,00 euros), dels quals es destinen dotze mil sis-cents (12.600,00) euros a l'assistència tècnica a almàsseres (màxim 600 euros per almàssera), vint-i-quatre mil (24.000,00) euros al suport tecnicoeconòmic per al diagnòstic i la implantació de sistemes de qualitat industrial i/o mediambiental (màxim 6.000,00 euros per almàssera) i vint-i-cinc mil nou-cents vint-i-cinc (25.925,00) euros al diagnòstic de la implantació de sistemes de APPCC en les almàsseres (màxim 305 euros per almàssera).
  
Subprograma IV: vint-i-cinc mil euros (25.000,00). Dins del subprograma IV.2 ?Posada en marxa d'instal·lacions d'aprofitament de subproductes».
  
Subprograma V: cent vint mil cinc-cents euros (120.500 euros). Per a activitats de formació, cent huit mil (108.000,00) euros amb un límit de 30 euros per alumne i hora. Per a difusió de resultats obtinguts en distintes actuacions del programa, dos mil cinc-cents (2.500,00) euros. Per a l'elaboració de material didàctic i manuals de bones pràctiques agràries en l'oliverar, deu mil (10.000,00) euros
  
Subprograma VI: seixanta-nou mil nou-cents set euros i 17 cèntims (69.907,17 euros), amb un límit de 12.000 euros per unitat de control (instal·lació), set mil tres-cents (7.300,00) euros per sala de tast (gestió i manteniment), set mil (7.000,00) euros per laboratori (gestió i manteniment) i tres mil (3.000,00) euros per gestió d'unitats de control.
  
En cas que les sol·licituds aprovades en les activitats d'un subprograma no cobrisquen la totalitat del pressupost disponible, es podran utilitzar els diners sobrants per atendre sol·licituds d'altres activitats dins del subprograma. En cas que les sol·licituds aprovades en un subprograma no cobrisquen la totalitat del pressupost disponible, es podran utilitzar els diners sobrants per atendre sol·licituds d'un altre subprograma.
  
Les quantitats anteriors procedixen de les línies pressupostàries següents:
  
T4730 per a totes les activitats excepte la instal·lació de laboratoris fisicoquímics, organolèptics i unitats de control i T4731 per a estes activitats. Ambdues línies són del programa 86.16.11.628.30, Ordenació i Garantia Agrària en el Marc de la PAC
  
DISPOSICIÓ ADDICIONAL
  
Es faculta el director de l'Institut Valencià de Qualitat Agroalimentària, com a coordinador general de la Conselleria d'Agricultura, Pesca i Alimentació per al Programa Nacional de Qualitat de l'Oli d'Oliva, per a dictar les instruccions oportunes per a la correcta aplicació de la present orde.
  
DISPOSICIÓ FINAL
  
La present orde entrarà en vigor el sendemà de la publicació en el DOGV.
  
València, 4 de juny de 2003
  
La consellera d'Agricultura, Pesca i Alimentació,